
คำสั่งองค์การบริหารส่วนตำบลท่าซอม
ที่   ๙๑/๒๕๕๘
เรื่อง แต่งตั้งคณะกรรมการสนับสนุนและช่วยเหลือการดำเนินการสอบคัดเลือก
     เพื่อแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหาร
ขององค์การบริหารส่วนตำบลท่าซอม 
ตำแหน่ง หัวหน้าสำนักปลัดองค์การบริหารส่วนตำบล (นักบริหารงานทั่วไป ๖)  
…………………………….……………….. 


ด้วยองค์การบริหารส่วนตำบลท่าซอม อำเภอหัวไทร จังหวัดนครศรีธรรมราช จะดำเนินการสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติให้ดำรงตำแหน่งบริหารขององค์การบริหารส่วนตำบล        ท่าซอม ตำแหน่ง หัวหน้าสำนักปลัดองค์การบริหารส่วนตำบล (นักบริหารงานทั่วไป ๖)  ซึ่งเป็นตำแหน่งที่ว่าง จำนวน ๑ อัตรา


อาศัยอำนาจตามความ ข้อ ๙๒ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล            ปี ๒๕๔๕ และแก้ไขเพิ่มเติมถึงปัจจุบัน ประกอบกับมติคณะกรรมการสอบคัดเลือกฯ ในการประชุมครั้งที่                 ๑/๒๕๕๘  เมื่อวันที่ ๙ เมษายน ๒๕๕๘  จึงแต่งตั้งคณะกรรมการสนับสนุนและช่วยเหลือการดำเนินการสอบคัดเลือกฯ  ดังต่อไปนี้
๑.  เจ้าหน้าที่รับสมัคร  ประกอบด้วย
    ๑.๑ น.ส.กันยารัตน์ นาคบัวแก้ว
นักวิชาการศึกษา ๕  
        ประธานกรรมการ
    ๑.๒ นางพัชรี เกียรติสิงห์ทอง

จนท.วิเคราะห์นโยบายฯ ๔       กรรมการ

    ๑.๓ นางดอกฟ้า เหมทานนท์

จนท.บริหารงานทั่วไป             กรรมการและเลขานุการ 
มีหน้าที่ ดังนี้

- รับสมัครพร้อมตรวจสอบเอกสารการรับสมัคร
          -  ประชาสัมพันธ์ ชี้แจง แนะนำและทำความเข้าใจแก่ผู้สมัครในเรื่องเกี่ยวกับการสอบคัดเลือกตามที่      เห็นสมควร
- รวบรวมใบสมัครและจัดพิมพ์รายชื่อของผู้สมัครเมื่อสิ้นสุดการรับสมัคร

- จัดทำบัญชีรายชื่อผู้มีสิทธิเข้ารับการสอบคัดเลือกให้คณะกรรมการตรวจสอบคุณสมบัติผู้สมัครพิจารณา

- ประกาศบัญชีรายชื่อผู้มีสิทธิเข้ารับการสอบคัดเลือกส่งประกาศไปยังจังหวัดที่มีผู้สมัครทราบ

- จัดเตรียมวัสดุ  อุปกรณ์  และสถานที่เกี่ยวกับการสอบคัดเลือก

- บริการอำนวยความสะดวกทั่วไปในการดำเนินการสอบคัดเลือก

- งานอื่นๆ  ตามที่คณะกรรมการสอบคัดเลือกฯ มอบหมาย

๒. เจ้าหน้าที่ตรวจสอบคุณสมบัติของผู้สมัครสอบคัดเลือก  ประกอบด้วย
    ๒.๑ นางเพ็ญศรี เอียดสังข์

ผู้อำนวยการกองคลัง
        ประธานกรรมการ  
    ๒.๒ นางสาวนันทิกานต์ พลายด้วง
นักวิชาการพัสดุ ๔
        กรรมการ 


    ๒.๓ น.ส.ประจุพร บุญสุข

นักวิชาการเงินและบัญชี ๖ว      กรรมการและเลขานุการ
/มีหน้าที่ ดังนี้……….

มีหน้าที่ ดังนี้
- ตรวจสอบคุณสมบัติของผู้สมัครสอบคัดเลือกตามหลักเกณฑ์ที่กำหนดไว้ตามประกาศรับสมัครและมาตรฐานกำหนดตำแหน่ง

- งานอื่นๆ  ตามที่คณะกรรมการสอบคัดเลือกฯ มอบหมาย

   ทั้งนี้  ให้ผู้ที่ได้รับการแต่งตั้งปฏิบัติหน้าที่ตามที่ได้รับมอบหมายเป็นไปด้วยความเรียบร้อย โดยอยู่ภายใต้การควบคุม กำกับ ดูแลของคณะกรรมการสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารขององค์การบริหารส่วนตำบลท่าซอม

   ทั้งนี้ ตั้งแต่บัดนี้เป็นต้นไป          
สั่ง ณ  วันที่   ๘  พฤษภาคม  พ.ศ. ๒๕๕๘
ดีทองอ่อน
 (นายธรรมนูญ ดีทองอ่อน)
นายกองค์การบริหารส่วนตำบลท่าซอม


































































